**Obchodné právo I (LS 2024)**

**Otázky na skúšku**

1. Pojem obchodného práva, osamostatňovanie sa od všeobecného súkromného práva, objektívny a subjektívny princíp pri vymedzení obchodného práva, história obchodného práva v Európe a na území Slovenska
2. Predmet obchodného práva, podnikateľské riziko, obchodnoprávne vzťahy a ich súvislosť s vzťahmi regulovanými inými právnymi odvetviami, postavenie obchodného práva v systéme verejného a súkromného práva
3. Hmotnoprávne a procesnoprávne súvislosti obchodného práva, podnikateľské riziko a jeho riadenie, motivácie a potreby podnikateľov pri riešení sporov
4. Pramene obchodného práva, europeizácia obchodného práva,
5. Vzťah Obchodného zákonníka a Občianskeho zákonníka
6. Zásady obchodného práva: identifikácia, význam pre aplikáciu práva, spôsob aplikácie, ochrana poctivého obchodného styku a dobrých mravov v obchodnom práve
7. Pravidlá obchodného práva: kogentné a dispozitívne normy v obchodnom práve
8. Podnikanie: definičné znaky, oprávnenie na podnikanie
9. Živnosti: pozitívne a negatívne vymedzenie, druhy živností
10. Podnikanie na základe iného než živnostenského oprávnenia
11. Neoprávnené podnikanie a jeho dôsledky
12. Vymedzenie podnikateľa, význam a dôsledky statusu podnikateľa, vzťah medzi kategóriami podnikateľ a podnikanie
13. Podnikateľ a podobné kategórie (dodávateľ, profesionál, súťažiteľ), jedna osoba v rôznych situáciách a vzťahoch
14. Podnikatelia – právnické osoby: obchodné spoločnosti a družstvá základný prehľad foriem, spoločník – orgán – spoločnosť (rozlíšenie úloh a činností, nositeľ oprávnení)
15. Podnikatelia – právnické osoby: podnikanie občianskych združení a iných nepodnikateľských právnických osôb súkromného a verejného práva
16. Podnik a jeho zložky, hmotný majetok podnikateľa, obligačné vzťahy ako súčasť podniku
17. Nehmotný majetok podnikateľa, know-how, obchodné tajomstvo a jeho ochrana
18. Podnik ako predmet právnych vzťahov, oceňovanie podniku, škody na podniku
19. Organizácia podniku, organizačné zložky, podnik zahraničnej osoby
20. Podnik fyzickej osoby: odlíšenie osobného majetku a podniku, ochrana veriteľov
21. Podnik fyzickej osoby a BSM, manželstvo podnikateľa, rozvod a vyporiadanie BSM
22. Generačné nástupníctvo fyzickej osoby: dedenie podniku
23. Spoločný podnik viacerých osôb
24. Priame konanie podnikateľa, tvorba a prejav vôle obchodnej spoločnosti
25. Konanie štatutárneho orgánu a zastúpenie obchodnej spoločnosti
26. Pričítanie konania iných osôb podnikateľovi podľa Obchodného zákonníka
27. Prokúra a zmluvné zastúpenie podnikateľa
28. Publicita, spôsoby a povinná identifikácia podnikateľa
29. Tvorba obchodného mena – zásady tvorby, firemný kmeň a dodatky
30. Obchodné meno podnikateľov – fyzických osôb a obchodných spoločností
31. Ochrana obchodného mena
32. Obchodný register – vedenie, význam, konštitutívny a deklaratórny charakter zápisov
33. Formálna publicita obchodného registra, obsah obchodného registra, iné registre relevantné pre podnikateľov a ich obsah
34. Materiálna publicita zápisu v obchodnom registri
35. Konanie o zápise údajov, súdne konania vo veciach obchodného registra
36. Ústavnoprávny rozmer podnikania – sloboda podnikať, možnosti a limity štátu pri regulácii podnikania (judikatúra ÚSSR, ESĽP)
37. Právna regulácia prístupu podnikateľa na trh a jeho pôsobenia na trhu, dohľad nad podnikaním
38. Dve základné súčasti súťažného práva a ich vzájomný vzťah
39. Kartel
40. Zneužitie dominantného postavenia a kontrola fúzii
41. Verejnoprávne a súkromnoprávne následky porušenia kartelového práva
42. Generálna klauzula nekalej súťaže a jej prvky, vzťah k osobitným skutkovým podstatám
43. Vzťah práva nekalej súťaže k iným pravidlám na ochranu poctivého podnikania (poctivý obchodný styk, nekalé obchodné praktiky)
44. Určenie aktívne a pasívne legitimovaného pri sporoch z nekalej súťaže
45. Právne prostriedky ochrany pred nekalou súťažou, predbežná a meritórna ochrana